**Waluigi** on väljamõeldud mängutegelane, kes kuulub Super Mario frantsiisi. Ta tavaliselt mängib Luigi peavaenlase rolli ja tihti on koos Warioga.

Waluigile annab hääle Charles Martinet. 

Waluigi debüüt oli 2000. aastal Nintendo 64 mängus Mario Tennis. 

Ta nimi on ühend Luigi nimest ja jaapanikeelsest omadussõnast „warui", mis tähendab halb ehk tema nime tõlge on „halb Luigi". 

Waluigi looja on Jaapani videomängudisainer Fumihide Aoki, kes töötas ettevõttes Camelot Software Planning. Waluigi loodi, kuna Wariole oli vaja tennisepartnerit mängus Mario Tennis, et võistelda Mario ja Luigi vastu. 

Kuna on palju infot, ei saa kindel olla, kas Waluigi ja Wario on tegelikult vennad.

Iseloom
-------

Charles Martinet’ sõnul iseloomustab Waluigit enesehaletsus. Waluigi arvates läheb kõigil hästi peale tema. Waluigile meeldib uhkeldada ja ta tahab olla tähelepanu keskpunktis, kuid ta ei saavuta seda. Waluigi on vallatu ja kaval ning teeb tihti sohki, kui see aitab tal võita. Teda iseloomustab ka tema lööksõna „Wah!", mida ta tihti kasutab. 

Waluigile ei meeldi roheline värv.

Välimus ja võimed
-----------------

Waluigi kannab musti traksipükse, lillat särki, oranže jalanõusid ja lillat mütsi, mille peal on tagurpidi „L". Tal on suur roosa nina, teravad kõrvad, w-kujuline vunts ning väga pikad käed ja jalad. Ta on väga peenike.

Waluigi on hea mitmel spordialal. Ta oskab luua tsükloneid ja okkalisi oksi.

Mängudes osalemine
------------------

Waluigit nähti esimest korda konsooli Nintendo 64 mängus Mario Tennis. Selles mängus on ta Wario tennisepartner ja järgnevates mängused on ta peaaegu alati koos Warioga.

Waluigi ilmub ka Mario Karti mänguseeria tegelasena.

Mängus Dance Dance Revolution: Mario Mix mängib Waluigi antagonisti rolli, kuid on siiski üks esimestest vastastest. 

Waluigi ilmub ka Super Smash Bros.-i mängudes, kuid ei ole mängija valitav tegelane.

Popkultuur
----------

Kuigi Waluigi on kõrvaltegelane, on tema vastu suur huvi, sest ta on veider tegelane. Waluigi on paljude meemide allikas. 

E3 2018. aasta konverentsil teatati, et Waluigi ei ole mängitav tegelane tulevases mängus Super Mario Bros. Ultimate. Pärast seda teadaannet sai Nintendo tagasisidet pettunud fännidelt (Radulovic 2018). See sundis Nintendo America presidenti, Reginald Fils-Aimé’i teatama, et Nintendo peab tulevikus meeles, kui väga fännid Waluigit toetavad.

Viited
------

1. 1 2  Oxford, David. 2008. *Charles Martinet Celebrates 15 Years of Wario with Kombo*. Kättesaadav , kasutatud 16. märts 2022
2. ↑  Ballerine, Bill. 2000. *Mario Tennis (N64).* Kättesaadav , kasutatud 16. märts 2022
3. ↑  IGN. 2010. *IGN : Waluigi*. Kättesaadav , kasutatud 16. märts 2022
4. ↑  Andrews, Jessica. 2017. *16 Things You Never Knew About Waluigi*. Kättesaadav , kasutatud 14. aprill 2022
5. ↑  Tierney, Patrick. 2019. *Waluigi and Wario Aren’t Related – So Who the Hell is Waluigi.* Kättesaadav , kasutatud 14. aprill
6. ↑  Shtapura, Avital. 2018. *Wario and Luigi: An Explanation, Examination, and Analysis.* Kättesaadav , kasutatud 14. aprill 2022
7. ↑  Nintendo. 1999.  *Nintendo Power Issue 127*. Kättesaadav , kasutatud 24. märts 2022
8. ↑  Hurych, Amanda. 2018. *Super Mario: 25 Things About Waluigi That Make No Sense*. Kättesaadav , kasutatud 14. aprill 2022
9. ↑  Williamson, James. 2021. *What Waluigi’s First Mario Game Was*. Kättesaadav , kasutatud 14. aprill 2022
10. ↑  Stockdale, Henry. 2021. *The Double A-Team: Dance Dance Revolution: Mario Mix was the crossover we never knew we wanted*. Kättesaadav , kasutatud 20. aprill 2022
11. ↑  Watson, Elijah. 2021. *How Waluigi went from Mario Tennis character to all-time great meme.* Kättesaadav , kasutatud 14. aprill 2022
12. ↑  McFerran, Damien. 2018. *Sakurai Is Well Aware That You Want Waluigi In Smash Bros. Ultimate, Says Reggie.* Kättesaadav , kasutatud 20. aprill 2022